**4. számú melléklet – A kollégiumi felvételi eljárásban a Vegyészmérnöki és Biomérnöki**

# Kar hallgatóira vonatkozó különös rendelkezések

1. §

Általános rendelkezések

1. A jelen mellékletben megfogalmazott rendelkezések csak a Vegyészmérnöki és Biomérnöki Karral jogviszonyban álló pályázó hallgatókra vonatkoznak.
2. A Vegyészmérnöki és Biomérnöki Kar (továbbiakban: VBK) Hallgatói Képviseletének Kollégiumi Bizottsága (továbbiakban: KB) az alábbiak alapján segíti a kollégiumi férőhelyek kiosztását.

2. §

Kollégiumi felvételi csoportok

1. Őszi félévben a férőhelyek a KFCS-k között az alábbiak szerint kerül szétosztásra:
   1. a Mester elsőfélévesek részére a kiosztható férőhelyek 9,5%-át biztosítjuk;
   2. az Elsőfélévesek részére a kiosztható férőhelyek 15 %-át biztosítjuk;
   3. a Felsőbbévesek részére a kiosztható férőhelyek 75%-át biztosítjuk;
   4. A felsőoktatási pótfelvételi eljárásban érintett hallgatók számára a kiosztható férőhelyek 0,5%-át biztosítjuk.
2. Tavaszi félévben a férőhelyek a KFCS-k között az alábbiak szerint kerül szétosztásra:
   1. a Mester elsőfélévesek részére a kiosztható férőhelyek 20 %-át biztosítjuk;
   2. az Elsőfélévesek részére a kiosztható férőhelyek 0,5 %-át biztosítjuk;
   3. a Felsőbbévesek részére a kiosztható férőhelyek 79 %-át biztosítjuk;
   4. Biotechnológia MSc képzésen részt vevő hallgatók részére a Mester elsőfélévesek és Felsőbbévesek tanulmányi-közösségi-szociális kategóriájából elkülönítésre kerül az érintett felvételi csoportba tartozó Biotechnológia MSc képzésen résztvevő kollégiumi jelentkezők számával megegyező számú férőhely.
   5. A felsőoktatási pótfelvételi eljárásban érintett hallgatók számára a kiosztható férőhelyek 0,5%-át biztosítjuk.
3. A Felsőbbéves KFCS-n belül a Szakdolgozat és Diplomamunka II. tárgyakat az adott képzésükön első alkalommal felvett hallgatókat, akik ezt Felvételi űrlapjukban jelzik, alcsoportba soroljuk (továbbiakban: Diplomázók).
4. Megegyező képzésre történő újrafelvétel esetén, amennyiben a hallgató előző képzésének lezárása és az újrafelvétel között kevesebb mint 2 tanulmányi félévnyi időkülönbség van, az újrafelvételt nyert hallgató az első félévében a Felsőbbéves KFCS szerint kerül elbírálásra az előző képzésének utolsó aktív féléveiből adódó pontszámok figyelembevételével.


3. §

Bírálati szempontok

1. A felvételi eljárás során az ÉSZI a TJSZ 4. számú melléklet 2. §-ban foglalt szempontokat veszi figyelembe.
2. A pályázat során megállapított kollégiumi felvételi pont a TJSZ 4. számú melléklet 2. § (6)-

(12) bekezdésekben foglaltak alapján kerül meghatározásra.

1. A Mester elsőfélévesek, Biotechnológia MSc elsőfélévesek és Elsőfélévesek felvételi pontszáma az egységes felvételi pontjukkal egyezik meg.
2. A Felsőbbévesek és felsőbbéves Biotechnológia MSc hallgatók tanulmányi pontszáma a legutóbbi két hazai aktív félévének kreditindexeiből számítandó. Az első hazai aktív félévüket teljesített hallgatóknál a lezárt félév végén az aktuális eredményük kétszeres szorzóval kerül kiszámításra.
3. A Felsőbbéves és felsőbbéves Biotechnológia MSc tanulmányi pont számítása során az 5,0-ös kreditindexhez 100 pont, míg az 1,0-s kreditindexhez 0 pont tartozik. Közötte lineáris interpolációval kerül kiszámításra a pontszám a megadott képlettel. 1,0 kreditindex alatt tizedenként 2 pont kerül levonásra.

𝑡𝑎𝑛𝑢𝑙𝑚á𝑛𝑦𝑖 𝑝𝑜𝑛𝑡 

A KI változó jelentése: kreditindex.

1. Az utolsó két hazai aktív félév tanulmányi teljesítménye alapján kapott pontszámok két tizedesjegyre kerekített átlaga kerül figyelembevételre.
2. A Diplomázók legutóbbi aktív félévhez tartozó tanulmányi pontszáma 100 pont. Utolsó előtti aktív félévéhez tartozó pontszám a 3. § (5) bekezdés képlete szerint kerül kiszámításra. Tanulmányi részpontszámuk ezen két félév tanulmányi pontjainak két tizedesjegyre kerekített átlaga.
3. Az egyetemi befogadású Hallgatói Csoportok közösségi pontjait a TJSZ 4. számú mellékletének 2. § (11) alapján kerülnek figyelembevételre.
4. A kari közéletben kiemelkedő munkát végző hallgatók a VBK HK Közösségi Pontosztásról Szóló Határozatában felsorolt szempontok alapján kaphatnak közösségi pontokat. Csak az előző félévben végzett tevékenységért lehet közösségi pontokat kapni. A pályázó közösségi pontszámát kizárólag akkor lehet figyelembe venni, ha a pályázat leadásakor azt kérte.
5. A hallgatók szociális helyzetére vonatkozó kollégiumi felvételi részpontszám megállapítására a TJSZ 4. számú melléklet 2. § (9) és (10) bekezdése az iránymutató.
6. A fegyelmi pontok és megrovások a Kollégiumi Felvételi Szabályzat 5 §-nak megfelelően kerülnek beszámításra.

4. §

Hallgatók számára rendelkezésre álló férőhelyek kiosztása

1. A Felsőbbévesek férőhelyeinek megoszlása és kiosztásának sorrendje a következő:
   1. kizárólag tanulmányi alapon 40 %;
   2. kizárólag szociális alapon 5 %;
   3. kizárólag közösségi alapon 5 %;
   4. tanulmányi-közösségi részpontszámok összege alapján 10 %;
   5. tanulmányi-közösségi-szociális részpontszámok összege alapján 40 %
2. Az Elsőféléves hallgatók esetében a férőhelyek megoszlása és kiosztásának sorrendje a következő:
   1. szociális alapon 65%;
   2. tanulmányi teljesítmény alapján 35%.
   3. Amennyiben ezek után is vannak feltöltetlen férőhelyek, úgy ezek a Felsőbbévesek KFCSjának tanulmányi-közösségi-szociális részpontszám összege alapján kiosztható férőhelyeinek számát növelik.
3. Az MSc elsőfélévesek férőhelyeinek megoszlása a következő (Amennyiben nem a jelentkezők 100%-a kerül felvételre.): a) szociális alapon 5%;
   1. felvételi pontszám és közösségi pontszám összege alapján 95%;
   2. Amennyiben ezek után is vannak feltöltetlen férőhelyek, úgy őszi félévben ezek 60%-a a Felsőbbévesek KFCS-jának tanulmányi-közösségi-szociális részpontszám összege alapján, a fennmaradó 40% pedig az Elsőfélévesek tanulmányi teljesítmény alapján kiosztható férőhelyeinek számát növelik. Tört szám esetén a kerekítés szabályainak megfelelően kerülnek a feltöltetlen helyek elosztásra. Tavaszi félévben a feltöltetlen férőhelyek a Felsőbbévesek KFCS-jának tanulmányi-közösségi-szociális részpontszám összege alapján kiosztható férőhelyeinek számát növelik.
4. Kollégiumi pontszám Felsőbbéveseknél:
   1. csak tanulmányi alapon: tanulmányi pontszám
   2. csak szociális alapon: szociális pontszám
   3. csak közösségi alapon: közösségi pontszám
   4. tanulmányi és közösségi alapon: tanulmányi pontszám + közösségi pontszám
   5. tanulmányi, közösség és szociális alapon: tanulmányi pontszám + közösségi pontszám + szociális pontszám
5. A férőhelyosztás során a Felsőbbévesek KFCS-ba tartozó hallgatók adott szempontrendszer szerinti pontszáma csökkenő sorrendbe van állítva a (4) bekezdés a) szempontja szerint, majd az adott szempontra elkülönített férőhelyszám alapján férőhelyhez nem jutó hallgatókat a következő szempont szerint ismételten csökkenő sorrendbe kell állítani. Ezt a műveletet az e) pontig ismételten el kell végezni. Aki az utolsó (tanulmányi, közösség és szociális) szempont szerint sem jut férőhelyhez, várólistára kerül.
6. A férőhelyosztás során a Mester elsőfélévesek előbb a szociális pontszám, majd a tanulmányi és közösségi pontszám szerint kerülnek csökkenő sorrendbe állításra. Amennyiben egy hallgató egyik szempont szerint elkülönített férőhelyszám alapján sem jut férőhelyhez, úgy a kari várólistára kerül.
7. A férőhelyosztás során az Elsőféléveseket először a szociális pontszám, majd a tanulmányi pontszám szerint csökkenő sorrendbe kell állítani. Amennyiben egy hallgató egyik szempont szerint elkülönített férőhelyszám alapján sem jut férőhelyhez, úgy a kari várólistára kerül.

5. §

Szobabeosztás

1. Jelen szobabeosztási rend a kollégiumi felvételi eljárás során férőhelyben részesült hallgatók Martos Kollégium szobáiba való beosztását írja le. A Kar más egyetemi kollégiumi férőhelyeinek töltési elvéről a KB javaslatára a kollégiumban illetékes KHK javaslatot tesz az ÉSZI részére.
2. A KB a jelentkezők szobabeosztási elképzeléseinek felmérésére, igényeik összegyűjtésére a kollégiumi felvételi pályázat leadása során szobaigénylési lehetőséget ad. A KB az előzetes eredmények kihirdetése után az igények módosítására lehetőséget ad. Az igények teljes körű teljesítése nem garantált.
3. A KB törekedik arra, hogy az átköltözések gördülékenyebb lebonyolítása érdekében az átköltözések számát lehetőség szerint minimális szinten tartsa, ez alól kivételt képeznek a kiemelt szobák.
4. A BME Szent-Györgyi Albert Szakkollégium (a továbbiakban: SzASz) tagjai számára a VBK HK a szobabeosztást a SzASz javaslata alapján készíti el a 6. emeleten (a továbbiakban: SzASz kontingens). A SzASz javaslatát legkésőbb a VBK HK által meghirdetett szobaigénylési határidőig küldi el a KB számára. A SzASz tagjainak továbbá a HK szobaigénylési űrlapjában is jelezniük kell, hogy a SzASz tagjaként szeretnének beosztásra kerülni. A SzASz által végzett szobabeosztás során csak a 6. emeleten élveznek előjogot a szakkollégisták a szobákra. A SzASz-kontingensbe csak olyan szakkollégiumi tag osztható be, aki a kollégiumi felvételi eljárás során férőhelyben részesül.
5. A szobabeosztás során megkülönböztetünk kiemelt, illetve nem kiemelt szobákat. Kiemelt szobáknak a földszinten lévő egyszemélyes szobák, a szintek végén lévő saját vizesblokkal rendelkező szobák, valamint a 444, 543, 544-es számú szobák értendők. Minden további lakószoba nem kiemelt szobának számít.
6. Nem kiemelt szobák beosztásánál figyelembe vett rangsor:
   1. Megelőző félévben a szobában lakó hallgató.
   2. SzASz kontingensbe osztott szakkollégiumi tagok.
   3. Vezető kollégiumi mentor és kollégiumi mentorok, továbbá a közösségi pontszámítás I. kategóriájába tartozó hallgatók. A kollégiumi mentor, a vezető kollégiumi mentor és a közösségi pontszámítás alapján I. kategóriába sorolt hallgató mellett lévő férőhelyre szobatársat választhat. Kizárólag olyan hallgatót választhat, aki az adott időszak kollégiumi felvételi pályázatán férőhelyben részesült.
   4. Doktorandusz hallgatók,
   5. A Felsőbbéves hallgatókat a tanulmányi, közösségi és szociális pontszámok összege alapján csökkenő sorrendbe állítva,
   6. A tanulmányi és közösségi, valamint szociális alapon bekerülő Mester elsőféléveseket a tanulmányi és közösségi pontszámok alapján csökkenő sorrendbe állítva,
   7. A tanulmányi alapon bekerülő Elsőféléveseket felvételi pontszámuk alapján csökkenő sorrendbe állítva,
   8. A szociális alapon bekerülő Elsőféléveseket szociális pontszám szerint csökkenő sorrendbe állítva,
   9. Államközi szerződések alapján miniszteri ösztöndíjban részesült hallgatók,
   10. Érvényben lévő fegyelmi büntetéssel rendelkező hallgatók.
7. Kiemelt szobákra vonatkozó szobabeosztási elvek:
   1. A 444-es szobára a Martos Számítástechnikai Kör tagjai előjogot élveznek a többi jelentkezővel szemben.
   2. A földszinten lévő egyszemélyes szobákra a doktorandusz hallgatók élveznek előjogot, amitől a KB az ÉSZI egyetértésével a speciális szükségletű hallgatók száma miatt eltérhet.
   3. A szobába beköltözni kívánó lakók a közösségi pontszámainak összege szerint csökkenő sorrendbe állítva.
8. Koedukált szoba létrehozása csak akkor lehetséges, ha ahhoz a szoba mindegyik lakója hozzájárul.
9. Az igények módosításának leadási határidejéről a KB a kollégiumi férőhelypályázat eredményeinek kihirdetésekor tájékoztatja a hallgatókat. Csak azon hallgatók igényeit és azok esetleges módosítását lehet figyelembe venni, akik határidőre nyilatkoztak a szándékukról a jelen melléklet 5. § (2) bekezdése alapján.
10. A nyári kollégiumi elhelyezési időszakra a jelen paragrafus (6)-ban ismertetett szobabeosztási elvek nem vonatkoznak.

6. §

Várólista

1. Azon hallgatók, akik a 4. §-ban leírt felvételi eljárás alapján nem jutnak kollégiumi férőhelyhez, azokat a VBK HK várólistára helyezi az Kollégiumi KU 15. §-ban leírtak szerint.
2. Minden felvételre nem került Felsőbbéves KFCS-ba tartozó hallgató a Felsőbbéves várólistára kerül tanulmányi-közösségi-szociális részpontszáma alapján csökkenő sorrendbe állítva.
3. Minden felvételre nem került Elsőféléves KFCS-ba tartozó hallgató az Elsőféléves várólistára kerül tanulmányi pontszáma alapján csökkenő sorrendbe állítva.
4. Minden felvételre nem került MSc elsőféléves KFCS-ba tartozó hallgató az MSc elsőféléves várólistára kerül tanulmányi pontszáma alapján csökkenő sorrendbe állítva.
5. A várólistáról történő felvétel férőhelyre, nem pedig egy meghatározott kollégiumba szól, és az Kollégiumi KU 15. §-ban leírtak szerint történik. Amennyiben a várólistán soron következő hallgatók azonos pontszámmal rendelkeznek, akkor a rangsor a következőképpen alakul:
   1. az utolsó aktív hazai félév kreditindexe a mérvadó;
   2. amennyiben továbbra is pontegyezés áll fenn, az Egyetem és a hallgató állandó lakcíme közötti távolság a mérvadó.

7. §

Egyéb rendelkezések

1. A pályázók a kollégiumi férőhely pályázatukkal kapcsolatban minden értesítést a [kefir.bme.hu](http://kefir.bme.hu/) oldalon és a Neptunban megadott e-mail címükre kapnak, ezért jelentkezéskor a pályázó felelőssége, hogy létező és rendszeresen olvasott e-mail címe legyen megadva, illetve a megadott telefonszámon elérhető legyen. A KEFIR-ből küldött levelekről a hallgató saját felelősségére leiratkozhat.
2. A férőhely visszamondását jelezni kell a kollegiumok@bme.hu és kollegium@vegyeszhk.hu címen egyaránt, valamint a Gondnokságon kiköltözésnél.